Chew Wei Lun

Chew Wei Lun (, lahir pada 26 April 1995) merupakan seorang pemain boccia Malaysia. Pada Paralimpik Musim Panas 2020, beliau memenangi pingat perak dalam acara individu campuran BC1, dan menjadi rakyat Malaysia pertama yang memenangi pingat dalam sukan boccia di Paralimpik.

Kehidupan awal
Wei Lun telah didiagnosis oleh doktornya menghidap penyakit palsi serebrum. Beliau ditinggalkan oleh ibunya semasa beliau berusia empat tahun. Sejak itu, beliau dijaga oleh datuknya. Pada umur sembilan, beliau dihantar ke rumah orang-orang cacat. Dengan bantuan rakannya, beliau berpindah ke Kuala Lumpur pada umur 19 dan bekerja dalam bidang teknologi maklumat. Kini, beliau bermastautin dengan rakannya di Seri Kembangan.

 Kerjaya 
Beliau mula bermain boccia semasa beliau berumur 19 tahun, selepas diperkenalkan oleh gurunya. Beliau mula bertanding dalam Sukan Para ASEAN pada tahun 2015 dan mendapat pingat perak dalam acara individu dan berkumpulan. Beliau turut bertanding dalam Kuala Lumpur 2017 dan mendapat tempat kedua dalam acara BC1/BC2 berkumpulan. Pada masa itu juga beliau bertemu dengan jurulatihnya, Aiman Hafizi, yang merupakan penjaganya.

Pada 15 Mei 2019, Wei Lun meraih pingat perak dalam Kejohanan Terbuka Dunia Hong Kong 2019.Buku Keputusan BISFed. Dicapai pada 17 Oktober 2021. Beliau turut membantu pasukan boccia malaysia merangkul pingat gangsa dalam Kejohanan Terbuka Kawasan Guangzhou 2019.Pairs and Teams medalists – BISFed 2019 Guangzhou Boccia Regional Open BISFed. Dicapai pada 17 Oktober 2021. Beliau juga mendapat pingat gangsa dalam Kejohanan Terbuka Kawasan Dubai 2019.Buku Keputusan BISFed. Dicapai pada 17 Oktober 2021.

Dalam Sukan Paralimpik Tokyo 2020, Wei Lun dan jurulatihnya asalnya hanya menyasar untuk melayak ke peringkat suku akhir sahaja. Misi asal mereka adalah untuk mempromosikan sukan ini kepada rakyat Malaysia melalui penyertaan mereka.Amiril Muttaqien Meketar, Misi Wei Lun promosi boccia tercapai. Bernama. 1 September 2021. Dicapai pada 17 Oktober 2021. Semasa bertanding dalam peringkat kumpulan, Wei Lun telah menewaskan pemain berkedudukan kedua dunia, Witsanu Huadpradit dari Thailand dan atlet Korea Selatan berkedudukan lapan, Jung Sungjoon. Beliau juga mengalahkan Katerina Curinova dari Republik Czech, Zhang Qi dari China dan Andre Ramos dari Portugal untuk melayak ke peringkat akhir. Beliau mendapat pingat perak apabila dikalahkan oleh David Smith (UK) yang berada di ranking pertama dunia dengan skor 2-4.Saiful Affendy Sapran, Wei Lun rangkul perak [METROTV]. hmetro.com.my. 1 September 2021. Dicapai pada 17 Oktober 2021.

 Rujukan 

Kategori:Orang Malaysia berketurunan Cina
Kategori:Orang dari Johor Bahru
Kategori:Orang hidup
Kategori:Kelahiran 1995
Kategori:Sumber bahasa Cina CS1 (zh)
Kategori:Rencana yang mengandungi teks bahasa Cina
Kategori:Pemenang pingat perak Sukan Paralimpik Malaysia